ai4bharat/Pralekha huggingface dataset:
কৃষিমন্ত্রক
কেন্দ্রীয় কৃষি ও কৃষককল্যাণ মন্ত্রী শ্রী নরেন্দ্র সিং তোমর "সেন্ট্রালাইজড ফার্ম মেশিনারি পারফর্মেন্স টেস্টিং পোর্টাল”-এর সূচনা করেছেন
নয়াদিল্লি, ২৪ সেপ্টেম্বর, ২০২০
কেন্দ্রীয় কৃষি ও কৃষককল্যাণ মন্ত্রী শ্রী নরেন্দ্র সিং তোমর আজ কৃষি, সহযোগিতা ও কৃষককল্যাণ দপ্তরের তৈরি 'সেন্ট্রালাইজড ফার্ম মেশিনারি পারফর্মেন্স টেস্টিং পোর্টাল’-এর সূচনা করেছেন। এর ফলে, কৃষিকাজে ব্যবহৃত যন্ত্রপাতির পরীক্ষায় সুবিধা হবে এবং পরীক্ষা ও মূল্যায়নের পদ্ধতিতে স্বচ্ছতা আসবে।
শ্রী তোমর জানিয়েছেন, প্রধানমন্ত্রী শ্রী নরেন্দ্র মোদীর নেতৃত্বে সরকার কৃষকদের কল্যাণে এবং কৃষিক্ষেত্রের বিকাশে অঙ্গীকারবদ্ধ। এই অঙ্গীকারের বিষয়টি মাথায় রেখে বাজেটে কৃষিক্ষেত্রে বরাদ্দ যথেষ্ট বাড়ানো হয়েছে। তিনি বলেছেন, কৃষিক্ষেত্রে ব্যবহৃত যন্ত্রপাতির চাহিদা ক্রমশ বাড়ছে। এর ফলে, শস্য তোলা এবং দেশে কৃষিজাত পণ্যের বিবিধতার বিষয়ে যথেষ্ট সাফল্য এসেছে। কৃষিকাজে যন্ত্রপাতির ব্যবহারকে উৎসাহিত করতে মন্ত্রী শিল্প সংস্থাগুলির প্রতিনিধিদের অনুরোধ জানান, তাঁরা যাতে ক্ষুদ্র ও প্রান্তিক চাষীদের জন্য কম মূল্যের যন্ত্রপাতি তৈরির দিকে বিশেষ নজর দেন। এর পাশাপাশি এমন ধরণের যন্ত্র উদ্ভাবন করতে হবে যেগুলি ব্যবহার করতে সুবিধে হয়।
এই পোর্টালের সাহায্যে যন্ত্রপাতি নির্মাতারা পরীক্ষার জন্য আবেদন এবং পুরো প্রক্রিয়াটির নজরদারি চালাতে পারবেন। ইন্টারনেটের মাধ্যমে যে কোনও জায়গা থেকে সহজেই এই কাজটি করা যাবে। এর ফলে, পরীক্ষা করার প্রতিষ্ঠানগুলির দক্ষতাও বাড়বে। কৃষিকাজে ব্যবহৃত বিভিন্ন যন্ত্রপাতি পরীক্ষা করার সময়ও এই পোর্টালের জন্য হ্রাস পাবে।
কেন্দ্রের সহজে ব্যবসা করার নীতির সঙ্গে সাযুজ্য রেখে স্বচ্ছতার সঙ্গে পুরো প্রক্রিয়াটি করা হবে। এর মাধ্যমে, উৎপাদনকারী সংস্থাগুলি পরীক্ষার ফলের বিষয়ে দ্রুত জানতে পারবে।
কৃষিক্ষেত্রে যন্ত্রপাতির ব্যবহারের ফলে শস্য উৎপাদনের বিষয়ে প্রত্যক্ষ এবং পরোক্ষ উভয় ক্ষেত্রেই সুবিধা হবে। উৎপাদিত ফসলের ক্ষেত্রে কৃষকরা নতুনভাবে চিন্তাভাবনা করতে পারবেন। তাঁরা চিরাচরিত ফসলের চাষের পরিবর্তে বাণিজ্যিকভাবে লাভবান ফসলের চাষ করতে উৎসাহী হবেন। দপ্তর ৩৫টি সংস্থাকে ইন্ডিয়ান কাউন্সিল অফ এগ্রিকালচারাল রিসার্চ, বিভিন্ন রাজ্যের কৃষি বিশ্ববিদ্যালয় এবং রাজ্য সরকারগুলির মাধ্যমে পরীক্ষা করানোর অনুমতি দিয়েছে।
মধ্যপ্রদেশের বুদনি, হরিয়ানার হিসার, অন্ধ্রপ্রদেশের অনন্তপুর এবং অসমের বিশ্বনাথ চারিয়ালি - এই চারটি জায়গায় ফার্ম মেশিনারি ট্রেনিং অ্যান্ড টেস্টিং ইনস্টিটিউটস রয়েছে। এই সংস্থাগুলি দেশে কৃষিক্ষেত্রের আধুনিকীকরণ ও যন্ত্রপাতি ব্যবহারে গুরুত্বপূর্ণ ভূমিকা পালন করে। পাশাপাশি, ফসলের গুণমান বৃদ্ধি এবং কৃষিকাজে ব্যবহৃত যন্ত্রগুলির মূল্যায়ন ও মানোন্নয়নের ক্ষেত্রেও সংস্থাগুলি গুরুত্বপূর্ণ ভূমিকা নেয়। বুদনির এই প্রতিষ্ঠানটি ট্র্যাক্টরের গুণমান পরীক্ষা করে। এছাড়াও বুদনি ও হিসারের প্রতিষ্ঠানে সেলফ প্রোপেলড মেশিনের পরীক্ষাও করা হয়।
এই পোর্টালের উদ্বোধনী অনুষ্ঠানে দপ্তরের প্রতিমন্ত্রী শ্রী পরষোত্তম রুপালা এবং শ্রী কৈলাশ চৌধুরি ছাড়াও দপ্তরের সচিব সহ পদস্থ আধিকারিকরা উপস্থিত ছিলেন।
CG/CB/DM
(Visitor Counter : 119
প্রধানমন্ত্রীরদপ্তর
অটল বিহারী বাজপেয়ী’র প্রয়াণ বার্ষিকীতে প্রধানমন্ত্রী’র শ্রদ্ধার্ঘ্য
নতুন দিল্লি, ১৬ আগস্ট, ২০২১
প্রধানমন্ত্রী শ্রী নরেন্দ্র মোদী দেশের প্রাক্তন প্রধানমন্ত্রী অটল বিহারী বাজপেয়ী’র প্রয়াণ বার্ষিকীতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন;
“আমরা তাঁর বন্ধুত্বপূর্ণ ব্যক্তিত্বকে স্মরণ করি, আমরা তাঁর স্নেহময় স্বভাবকে স্মরণ করি, আমরা তাঁর বুদ্ধিমত্তা এবং কৌতুক রসবোধকে স্মরণ করি, আমরা দেশের অগ্রগতিতে তাঁর অবদানকে স্মরণ করি।
অটল জী দেশের মানুষের মনে ও হৃদয়ে অবস্থান করেন। আজ তাঁর প্রয়ান বার্ষিকীতে আমি ‘সদৈব অটল’ স্থানে গিয়ে তাঁকে শ্রদ্ধা জানাই।”
CG/SS/SKD/
(
পেট্রোলিয়ামওপ্রাকৃতিকগ্যাসমন্ত্রক
পেট্রোলিয়াম ও প্রাকৃতিক গ্যাস মন্ত্রক ওপেন এরিয়া লাইসেন্সিং প্রোগ্রামের আওতায় সপ্তম দরপত্র প্রক্রিয়া চালু করেছে
নতুন দিল্লি, ২১ ডিসেম্বর, ২০২১
কেন্দ্রীয় সরকার পেট্রোলিয়াম ও সংশ্লিষ্ট পণ্যের গবেষণার জন্য কার্যকরী কর্মসূচির সঙ্গে সঙ্গে নির্ধারিত সময়সীমা মেনে কাজ শেষ করার উদ্দেশ্যে আন্তর্জাতিক প্রতিযোগিতামূলক দরপত্রের জন্য 'ওপেন এরিয়া লাইসেন্সিং প্রোগ্রাম  এর আওতায় সপ্তম দরপত্র প্রক্রিয়া চালু করেছে। এই জন্য দরপত্রগুলি একটি সুনির্দিষ্ট অনলাইন ই-বিডিং পোর্টালের মাধ্যমে আগামী বছরের ১৫ ফেব্রুয়ারি দুপুর ১২টা পর্যন্ত জমা দেওয়া যাবে। ব্লকগুলির বরাদ্দ প্রক্রিয়া ২০২২ সালের মার্চের শেষের দিকে সম্পন্ন হওয়ার সম্ভাবনা রয়েছে।রাউন্ডে বিজয়ী সংস্থাগুলি ১৫,৭৬৬ বর্গ কিলোমিটার এলাকা জুড়ে পেট্রোলিয়াম ও সংশ্লিষ্ট পণ্যের বিষয়ে গবেষণা করতে সক্ষম হবে এবং পরবর্তী পর্যায়ে ওএএলপি-এর আওতায় ২,০৭,৬৯২ বর্গ কিলোমিটার এলাকা জুড়ে এই গবেষণার কাজ চালাতে পারবে।
২০১৬ সালের মার্চে দেশে হাইড্রোকার্বন অনুসন্ধান এবং লাইসেন্সিং নীতি  অনুমোদিত হয়েছিল। ২০১৯ সালের ফেব্রুয়ারীতে কেন্দ্রীয় সরকার তেল ও গ্যাস আমদানির উপর নির্ভরতা কমাতে এবং গবেষণা ও উৎপাদন ক্ষেত্রে গতি আনতে সংশ্লিষ্ট নীতিতে সংস্কারের বিজ্ঞপ্তি প্রকাশ করেছে।সেই দিকে লক্ষ্য রেখে এই উদ্যোগ নেওয়া হয়েছে।
হাইড্রোকার্বন অনুসন্ধান এবং লাইসেন্সিং নীতি চালু হওয়ার পর থেকে, গবেষণা ও উৎপাদনের জন্য ওএএলপি-এর আওতায় ১০৫টি ব্লকের জন্য দরপত্র প্রক্রিয়া সম্পন্ন হয়েছে।ওএএলপি-এর ষষ্ঠ রাউন্ডের অধীনে ২১টি ব্লক বন্টনের কাজ চলছে। ১৮টি পলি অববাহিকায় ১৯১,৯২৬ বর্গ কিলোমিটার এলাকা জুড়ে রয়েছে এই ১২৬টি ব্লক।
CG/SS/SKD/
(Visitor Counter : 127
শ্রমওকর্মসংস্থানমন্ত্রক
কেন্দ্রীয় শ্রম ও কর্মসংস্থান মন্ত্রকের কর্মচারী ভবিষ্যনিধি সংগঠনের সদস্যদের অন লাইনে বিভিন্ন জায়গা থেকে দাবি মেটানোর উদ্যোগ
নয়াদিল্লী, ১৫ জুন, ২০২০
কোভিড-১৯ মহামারীর সময় দেশজুড়ে একইভাবে পরিষেবা দেবার জন্য কর্মচারী ভবিষ্যনিধি সংগঠন সদস্যদের দাবি পূরণের জন্য বিভিন্ন জায়গা থেকে কাজ করার উদ্যোগ নিয়েছে। এরফলে ইপিএফও-র দেশের যেকোন আঞ্চলিক কার্যালয় থেকে অনলাইনের মাধ্যমে সদস্যদের দাবি পূরণ করা সম্ভব হবে। এই উদ্যোগের ফলে কর্মচারী ভবিষ্যনিধি তহবিল, অবসরকালীন ভাতা, তহবিলের থেকে আংশিক টাকা তোলার ব্যবস্থা এবং বিভিন্ন দাবি অনলাইনের মাধ্যমে পূরণ করা যাবে।
কোভিড-১৯ মহামারীর ফলে ইপিএফও-র ১৩৫টি আঞ্চলিক কার্যালয়ে বিভিন্ন ধরণের সমস্যা দেখা দিয়েছে। মুম্বাই, থানে, হরিয়ানা এবং চেন্নাই অঞ্চলে কোভিড-১৯এর জন্য অত্যন্ত কম সংখ্যক কর্মীদের দিয়ে কাজ করতে হচ্ছে। অথচ এইসব দপ্তরে কোভিড-১৯এর অ্যাডভান্স পাওয়ার জন্য প্রচুর আবেদন জমা পড়ছে। ফলে দেশের অন্যান্য অংশের অফিসগুলি থেকে এখানে আবেদনের মীমাংসা হতে বেশি সময় লাগছে। কারণ দেশের অন্যত্র ৫০ শতাংশ কর্মীকে দিয়ে কাজ করানো যাচ্ছে। এছাড়া স্বয়ংক্রিয় পদ্ধতিতে আবেদনের মীমাংসা তিন দিনের মধ্যে করার উদ্যোগটিও ওইসব জায়গায় ফলপ্রসূ হতে সমস্যা দেখা দিয়েছিল।
দেশজুড়ে সর্বত্র কোভিড-১৯এর অ্যাডভান্স পাওয়ার আবেদনের মীমাংসার সময়সীমা যেন একই সময়ে হয় সেইজন্য বর্তমান ব্যবস্থার পরিবর্তন ঘটানো হয়েছে। এতদিন একটি নির্দিষ্ট ভৌগলিক অঞ্চলের মধ্যে থাকা সদস্যদের দাবি-দাওয়া সেখান থেকেই পূরণ করা হতো। বর্তমানে অনলাইনে অন্য অঞ্চল থেকেও এই দাবি পূরণের যে উদ্যোগ নেওয়া হয়েছে তারফলে আবেদনগুলির মীমাংসা দ্রুত করা সম্ভব হচ্ছে। কোভিড-১৯এর কারণে যেসব অঞ্চলে নিষেধাজ্ঞা বেশি পরিমাণে থাকায় দপ্তরে কম কর্মী কাজে যাচ্ছেন, সেখানের বকেয়া আবেদনগুলির নিষ্পত্তি অন্যত্র করা সম্ভব হচ্ছে।
এরফলে সদস্যদের আবেদন রেকর্ড সময়ে নিষ্পত্তি করা যাচ্ছে। যেমন গুরুগ্রাম অঞ্চলের সদস্যদের আবেদনগুলি চন্ডীগড়, লুধিয়ানা এবং জলন্ধরে ইপিএফও-র কার্যালয় থেকে নিষ্পত্তি করা হয়েছে। এই নিষ্পত্তির পরে গুরুগ্রামের দপ্তর থেকে সদস্যদের ব্যাঙ্ক অ্যাকাউন্টে টাকা পাঠানো হয়েছে। নতুন এই ব্যবস্থার ফলে কন্টেনমেন্ট এলাকায় থাকা অফিসগুলির কাজ অন্য অফিসে ভাগ করে দেওয়া হয়েছে, তারফলে পুরো প্রক্রিয়ার নিষ্পত্তি দ্রুত হারে হয়েছে। অন্য জায়গা থেকে আবেদনের নিষ্পত্তির এই সুবিধা কার্যকর হবার ফলে সদস্যদের শারীরিকভাবে উপস্থিত হবার প্রয়োজন থাকছেনা যার মাধ্যমে স্বচ্ছতা ও দক্ষতার মাত্রা যেমন বৃদ্ধি পাচ্ছে পাশাপাশি সদস্যদের অভিযোগ জানানোর হারও কম হচ্ছে। প্রধানমন্ত্রী শ্রী নরেন্দ্র মোদীর ডিজিটাল ইন্ডিয়া গড়ার স্বপ্নও এরফলে এক ধাপ এগুলো।
কোভিড-১৯এর নিষেধাজ্ঞার ফলে ইপিএফও-র দপ্তরে যে সমস্যার সৃষ্টি হয়েছে তার মধ্যেও আধিকারিক ও কর্মীদের নিষ্ঠা এবং নিরন্তর উদ্ভাবনী প্রক্রিয়ার জন্য পয়লা এপ্রিল থেকে প্রতিদিন ৮০ হাজার সদস্যের ২৭০ কোটি টাকার আবেদনের নিষ্পত্তি হয়েছে। বর্তমানে অন্যান্য কার্যালয় থেকেও এই আবেদনের নিষ্পত্তি হওয়ার ফলে সংকটের এই সময়ে সামাজিক সুরক্ষা নিশ্চয়তার জন্য ৬ কোটির বেশি সদস্যের আরও সুবিধা হবে।
CG/CB/NS
(Visitor Counter : 200
প্রতিরক্ষামন্ত্রক
ডিআরডিও পিপিই এবং অন্যান্য সামগ্রী জীবানুমুক্ত করার জন্য ‘আল্ট্রা স্বচ্ছ্’ তৈরি করেছে
নতুন দিল্লি, ১ জুন, ২০২০
প্রতিরক্ষা গবেষণা ও উন্নয়ন সংস্থা  ব্যক্তিগত সুরক্ষা সরঞ্জাম , বৈদ্যুতিন সামগ্রী, কাপড় ইত্যাদি সহ বেশ কিছু সামগ্রীর জীবাণুমুক্ত করার জন্য আল্ট্রা স্বচ্ছ্ নামে একটি জীবাণুনাশক ইউনিট তৈরি করেছে।
নিউক্লিয়ার মেডিসিন ইনস্টিটিউট অফ অ্যালায়েড সায়েন্সেস , ডিআরডিওর দিল্লি ভিত্তিক পরীক্ষাগার, গাজিয়াবাদের শিল্প সংস্থা- মেসার্স জেল ক্রাফ্ট হেলথকেয়ার প্রাইভেট লিমিটেডের সাথে যৌথভাবে এই পণ্যটি তৈরি করেছে।
জীবাণুমুক্তকরণের জন্য ওজোনেটেড স্পেস প্রযুক্তি ব্যবহার করে একাধিক পদ্ধতির মাধ্যমে একটি উন্নত অক্সিডেটিভ প্রক্রিয়ার মধ্যে দিয়ে এই ব্যবস্থাটি সম্পন্ন হয়।
জীবাণুমুক্ত করার জন্য ওজোনকে আটকে রেখে বিশেষ ওজোন সিলান্ট প্রযুক্তির মাধ্যমে এই প্রক্রিয়াটি কাজ করে। এর একটি পরিবেশ বান্ধব ক্যাটালিটিক কর্নভারটার বা অনুঘটক রূপান্তরকারী ব্যবস্থা রয়েছে যাতে শুধুমাত্র জল ও অক্সিজেনেরই নির্গমন হয়।
এই ব্যবস্থাটি শিল্পগত, পেশাগত, ব্যক্তিগত এবং পরিবেশগত সুরক্ষার আন্তর্জাতিক মানের সাথে সাযুজ্য রেখে তৈরী করা হয়েছে। আল্ট্রা স্বছ্ দুই ধরনের- ওজোনেটেড স্পেস এবং ট্রিনেট্রা প্রযুক্তি সম্বলিত। ট্রিনেট্রা প্রযুক্তি হ'ল ওজোনেটেড স্পেস এবং র্যাডিক্যাল ডিসপেন্সারের সংমিশ্রণ। দ্রুত জীবাণুমুক্ত করার জন্য অটোমেশন পদ্ধতি ব্যবহার করা হয়।
সিস্টেমটি ১৫ অ্যাম্পিয়ার, ২২০ ভোল্ট, ৫০ হার্টজ বিদ্যুৎ সরবরাহ করে। দীর্ঘ সময় ধরে নিরাপদভাবে জীবাণুমুক্তকরণ সুনিশ্চিত করতে সিস্টেমটিতে বিভিন্ন সুরক্ষা বৈশিষ্ট্য যেমন জরুরী ভিত্তিতে বন্ধ করা, ডোর ইন্টারলকস, দুটি দরজা, ডিলে সাইকেল এবং লিক মনিটর ইত্যাদি ব্যবস্থা রাখা হয়েছে। এর পরিমাপ ৭’x৪’x৩.২৫’, যাতে একইসঙ্গে অনেক সামগ্রীকে জীবাণুমুক্ত করা যায়। শিল্পের জন্য প্রয়োজনীয় বিভিন্ন আকারে এটি তৈরী করা হয়েছে।
(CG/TG
আয়ুষ
বিশ্ব হোমিওপ্যাথি দিবস উপলক্ষে বৈজ্ঞানিক সম্মেলনের সূচনা
নয়াদিল্লি, ০৯ এপ্রিল, ২০১৯
বিশ্ব হোমিপ্যাথি দিবস উপলক্ষে আজ নতুন দিল্লিতে দু’দিনের এক সম্মেলনের উদ্বোধন করেছেন আয়ুষ মন্ত্রকের সচিব ডঃ বৈদ্য রাজেশ কোটেচা। প্রতি বছর হোমিওপ্যাথির জনক ডঃ ক্রিশ্চিয়ান ফ্রেড্রিক হ্যানিম্যানের জন্মবার্ষিকী উপলক্ষে বিশ্ব হোমিওপ্যাথি দিবস উদযাপন করা হয়ে থাকে।
সম্মেলনের উদ্বোধন করে ডঃ কোটেচা আয়ুষের বিভিন্ন ক্ষেত্রে গবেষণার কাজে বিজ্ঞান ও ঐতিহ্যের মধ্যে সেতুবন্ধ রচনার লক্ষ্যে মন্ত্রকের বিভিন্ন উদ্যোগের কথা তুলে ধরেন। তিনি বলেন, আয়ুষ মন্ত্রক সুনির্দিষ্ট গবেষণা, উৎপাদন এবং উৎপাদিত ওষুধপত্রের মানোন্নয়ন এবং হোমিওপ্যাথি কলেজগুলিতে উচ্চ মানের শিক্ষার মাধ্যমে হোমিওপ্যাথিকে স্বীকৃতি দেওয়ার লক্ষ্যে কাজ করে চলেছে। তিনি বলেন, আয়ুষ মন্ত্রক কেন্দ্রীয় সরকারি কর্মসূচি হিসাবে হোমিওপ্যাথিকে তুলে ধরার উদ্যোগ নিয়েছে। এছাড়া, হোমিওপ্যাথি বিষয়ে উদ্যোগও নেওয়া হয়েছে। তিনি হোমিওপ্যাথি ওষুধপত্র ও পণ্যদ্রব্যের নিরাপত্তা ও গুণমান নিশ্চিত করে এই চিকিৎসাবিদ্যার বিশ্বাসযোগ্যতা গড়ে তোলার ওপর জোর দেন। অনুষ্ঠানে হোমিওপ্যাথি গবেষণার কেন্দ্রীয় পর্ষদের মহানির্দেশক ডঃ রাজ কে মনচন্দা হোমিওপ্যাথি ক্ষেত্রে শিক্ষা এবং গবেষণার মধ্যে যোগসূত্র গড়ে তোলার ওপর জোর দেন। আয়ুষ মন্ত্রকের যুগ্মসচিব শ্রী রোশন জাগ্গি হোমিওপ্যাথি ক্ষেত্রে শিক্ষক ও বিজ্ঞানীদের মধ্যে সমন্বয়সাধনের কথা বলেন। ছাত্রছাত্রীদের মধ্যে গবেষণায় উৎসাহদানের লক্ষ্যে কেন্দ্রীয় হোমিওপ্যাথি গবেষণা পর্ষদের উদ্যোগে এমডি ছাত্রছাত্রীদের জন্য বৃত্তি কর্মসূচির কথা তুলে ধরেন। এছাড়া, ডেঙ্গু, চিকুনগুনিয়া ইনফ্লুয়েঞ্জা, যক্ষ্মা এবং অন্যান্য সংক্রামক রোগের চিকিৎসা বিষয়ে হোমিওপ্যাথি ক্ষেত্রে গবেষণার জন্য হায়দরাবাদের জেএসপিএস গভর্নমেন্ট হোমিওপ্যাথি কলেজের সঙ্গে আয়ুষ নির্দেশনালয় সমঝোতা স্মারকের কথাও তুলে ধরা হয়।
উদ্বোধনী অনুষ্ঠানে হোমিওপ্যাথি চিকিৎসার ক্ষেত্রে আজীবন কাজের স্বীকৃতিতে ডঃ রমনলাল পি প্যাটেল’কে পুরস্কৃত করা হয়। এছাড়া, বিশিষ্ট শিক্ষক ডঃ রবি এম নায়ার’কে আজীবন কাজের স্বীকৃতিতে ২০১৯ সালে পুরস্কার দেওয়া হয়। অনুরূপভাবে, শ্রেষ্ঠ গবেষক হিসাবে আজীবন কাজের স্বীকৃতিতে অধ্যাপক ডঃ কঞ্জাক্ষ ঘোষ’কে পুরস্কৃত করা হয়। ২০১৯-এর হোমিওপ্যাথি সংক্রান্ত শ্রেষ্ঠ গবেষণাপত্রের জন্য ডঃ তাপস কুন্ডুকে এবং ওষুধপত্র সংক্রান্ত গবেষণার জন্য শ্রীমতী মুনমুন সিনহাকে পুরস্কৃত করা হয়। হোমিওপ্যাথির বিভিন্ন ক্ষেত্রে কাজের স্বীকৃতিতে বেশ কয়েকজনকে যুব বিজ্ঞানী পুরস্কারে ভূষিত করা হয়। উদ্বোধনী অনুষ্ঠানে সেন্ট্রাল কাউন্সিল অফ হোমিওপ্যাথির পরিচালক মণ্ডলীর চেয়ারম্যান শ্রী নীলাঞ্জন সান্যাল সহ বিশিষ্ট ব্যক্তিবর্গ উপস্থিত ছিলেন।
CG/PB/SB
(Visitor Counter : 454
তথ্যওসম্প্রচারমন্ত্রক
নদীয়ার কৃষ্ণনগরে পিআইবি কলকাতার মিডিয়া কর্মশিবির ‘বার্তালাপ’
কৃষ্ণনগর, নদীয়া , ২২ জানুয়ারি, ২০২০
কেন্দ্রীয় সরকারের সহায়তাপুষ্ট বিভিন্ন কল্যাণমূলক কর্মসূচি ও প্রকল্প সম্পর্কিত তথ্য জনসাধারণের কাছে আরও বেশি করে পৌঁছে দিতে নদীয়া জেলার ছোট ও মাঝারি মাপের সংবাদপত্রগুলির প্রতিনিধিদের নিয়ে আজ প্রেস ইনফরমেশন ব্যুরো কলকাতার পক্ষ থেকে গণমাধ্যম শীর্ষক কর্মশিবির ‘বার্তালাপ’ – এর আয়োজন করা হয়। এই শিবিরে পিআইবি-র মিডিয়া সংক্রান্ত বিভিন্ন তথ্য সংবাদ প্রতিনিধিদের জানানো হয়।
পিআইবি কলকাতার অতিরিক্ত মহানির্দেশক শ্রীমতী জেন নামচু কর্মশিবিরে কেন্দ্রীয় সরকারের বিভিন্ন প্রকল্প ও কর্মসূচি সম্পর্কে প্রকৃত তথ্য প্রদানকারী পিআইবি-র কাজকর্ম সম্পর্কে নদীয়া জেলায় কর্মরত সংবাদ প্রতিনিধিদের বিস্তারিত জানান। এই কর্মশিবিরে অংশগ্রহণকারী সংবাদ প্রতিনিধিরা দৈনন্দিন কাজকর্মের ক্ষেত্রে যে ধরণের সমস্যার সম্মুখীন হয়ে থাকেন, তার উল্লেখ করেন। প্রবীণ সাংবাদিক শ্রী তরুণ গোস্বামী মানুষের কল্যাণে রূপায়িত সরকারের বিভিন্ন কর্মসূচি সম্পর্কিত প্রকৃত তথ্য সংগ্রহের ক্ষেত্রে পিআইবি’র সংবাদ, প্রবন্ধ ও আলোকচিত্রের ব্যাপারে সাংবাদিকদের জানান। কেন্দ্রীয় সহায়তাপুষ্ট প্রকল্পগুলির সুযোগ-সুবিধা কিভাবে সাধারণ মানুষের কাছে পৌঁছে দেওয়া যায়, সে সম্পর্কে তাঁদের সচেতন করে তুলতে পিআইবি-র তথ্য কাজে লাগানোর জন্য তিনি সংবাদ প্রতিনিধিদের অনুরোধ জানান। কর্মশিবিরে সাংবাদিকদের জানানো হয় যে, পিআইবি-র সংবাদ, আলোকচিত্র, ইনফোগ্রাফিক্স ও অন্যান্য মিডিয়া সংক্রান্ত কার্যবিবরণী সংস্থার ওয়েবসাইট, ফেসবুক এবং ট্যুইটার অ্যাকাউন্ট থেকে বাংলা ছাড়াও হিন্দি ও ইংরাজি সহ অন্যান্য ভারতীয় ভাষাতেও পাওয়া যায়।
জেলার অগ্রণী ব্যাঙ্ক ইউনাইটেড ব্যাঙ্ক অফ ইন্ডিয়ার আধিকারিক শ্রী বিমল কুমার ভট্টাচার্য, কেন্দ্রীয় সরকারের বিভিন্ন আর্থিক কর্মসূচি, যেমন – প্রধানমন্ত্রী জনধন যোজনা, প্রধানমন্ত্রী আবাস যোজনা, প্রধানমন্ত্রী শস্য বিমা যোজনা, প্রধানমন্ত্রী জীবন জ্যোতি যোজনা, অটল পেনশন যোজনা, প্রবীণ নাগরিক সঞ্চয় প্রকল্প, সুকন্যা সমৃদ্ধি যোজনা প্রভৃতি সম্পর্কে সংবাদ প্রতিনিধিদের অবহিত করেন। শিবিরে প্রায় ৫০ জন সাংবাদিক অংশ নেন এবং মতবিনিময় অনুষ্ঠানে যোগ দেন।
কৃষ্ণনগর পরিবেশ বন্ধু সংগঠনের সচিব মহম্মদ ইনাসুদ্দিন কৃষ্ণনগর সহ নদীয়া জেলায় পরিবেশের সুরক্ষা সহ প্লাস্টিক মুক্ত করার লক্ষ্যে যে উদ্যোগ গ্রহণ করা হয়েছে, সে সম্পর্কে বিশদ জানান। তিনি বলেন, জেলায় প্লাস্টিক নির্মিত ক্যারিব্যাগ ও থার্মোকলের ব্যবহার সম্পূর্ণভাবে নিষিদ্ধ করা হয়েছে। প্লাস্টিকের মতো ক্ষতিকারক সামগ্রীর ব্যবহার বন্ধে জনসচেতনতা গড়ে তুলতে সংবাদ মাধ্যমের এগিয়ে আসার প্রচেষ্টার তিনি প্রশংসা করেন। জেলায় নাবার্ডের ডেপুটি ম্যানেজার ডঃ অমৃত চট্টোপাধ্যায় স্বনির্ভর গোষ্ঠীগুলিকে বিভিন্ন ক্ষেত্রে ঋণ সহায়তার কথা জানান। এছাড়াও, কৃষি বিপণন পরিকাঠামো কর্মসূচি, ফসল বিমা যোজনা, শস্য ঋণ, ডেয়ারি পরিকাঠামো উন্নয়ন তহবিল প্রভৃতি খাতে মহিলাদের ঋণ সহায়তায় গুরুত্ব দেওয়া হচ্ছে বলেও ডঃ চট্টোপাধ্যায় জানান।
শিবিরে পিআইবি কলকাতার মিডিয়া ও কম্যুনিকেশন অফিসার শ্রীমতী শ্রীজাতা সাহা সাহু ধন্যবাদ জ্ঞাপক ভাষণ দেন। সংবাদ মাধ্যমের প্রতিনিধিদের জন্য পিআইবি’র ভূমিকা সম্পর্কে অডিও ভিস্যুয়াল উপস্থাপনা করা হয়, যেখানে পিআইবি’র নবরূপে সজ্জিত ওয়েবসাইটটি সহ বিভিন্ন ভাষা-ভিত্তিক সংস্করণের ব্যাপারে জানানো হয়।
CG/BD/SB
(Visitor Counter : 23
নির্বাচনকমিশন
নির্বাচন প্রক্রিয়ার সঙ্গে যুক্ত সংস্থাগুলির ভূমিকা, কর্মপদ্ধতি ও দক্ষতা শীর্ষক দু’দিনের এক আন্তর্জাতিক সম্মেলনের উদ্বোধন করলেন ভারতের মুখ্য নির্বাচন কমিশনার ও নির্বাচন কমিশনার
নয়াদিল্লি, ৩১ অক্টোবর, ২০২২
মুখ্য নির্বাচন কমিশনার শ্রী রাজীব কুমার এবং নির্বাচন কমিশনার শ্রী অনুপ চন্দ্র পান্ডে আজ যুগ্মভাবে উদ্বোধন করেন ‘নির্বাচন পরিচালনের সঙ্গে যুক্ত সংস্থাগুলির ভূমিকা, কর্মপদ্ধতি ও দক্ষতা’ শীর্ষক দু’দিনের এক আন্তর্জাতিক সম্মেলনের।
মুখ্য নির্বাচন কমিশনার শ্রী রাজীব কুমার সম্মেলনে প্রদত্ত তাঁর মূল ভাষণে মুক্ত, অবাধ ও অন্তর্ভুক্তিমূলক নির্বাচন প্রক্রিয়াকে দেশের শান্তি ও উন্নয়নে্র একটি পূর্বশর্ত বলে বর্ণনা করেন। তিনি বলেন, অন্তর্ভুক্তিমূলক ব্যবস্থায় দেশে সকলের মধ্যে সমতার প্রসার ঘটানো প্রয়োজন। বিশেষত, নারী, দিব্যাঙ্গজন, প্রবীণ নাগরিক, তরুণ ভোটদাতা এবং প্রান্তিক গোষ্ঠীর সাধারণ মানুষের মধ্যে ভেদাভেদ ঘুচিয়ে মূলস্রোতের সঙ্গে তাঁদের সামিল করা একান্ত জরুরি।
শ্রী রাজীব কুমার বলেন, ভারতের আবেগ ও ঐতিহ্যের মধ্যে গণতান্ত্রিকতার এক বিশেষ স্থান রয়েছে এবং তা আমাদের জীবনধারার সঙ্গে সম্পৃক্ত। ভারতীয় সংস্কৃতির অবিচ্ছেদ্য অঙ্গই হ’ল আলাপ-আলোচনা ও মতামতের বৈচিত্র্যকে সম্মিলিত করে অনাগ্রাসী মানসিকতার মধ্য দিয়ে এগিয়ে চলা। নির্বাচনের ফলাফলের উপর মানুষের আস্থা ও বিশ্বাস অর্জনের মধ্য দিয়েই সুস্থ গণতন্ত্রের পথ প্রসারিত হতে পারে। তিনি বলেন, নির্বাচন প্রক্রিয়ার সঙ্গে যুক্ত সংস্থাগুলির ভূমিকা, কর্মপদ্ধতি ও দক্ষতার মধ্যেই নিহিত রয়েছে নির্বাচন প্রক্রিয়ার সংহতির বিষয়টি।
নির্বাচন প্রক্রিয়ার সঙ্গে যুক্ত সংস্থাগুলির সামনে বেশ কিছু চ্যালেঞ্জ রয়েছে বলেও উল্লেখ করেন তিনি। সংবাদ মাধ্যমগুলিতে নির্বাচন সংক্রান্ত কোনও ভুয়ো খবর যাতে ভোটদাতাদের কোনোভাবেই বিভ্রান্ত করতে না পারে, সে বিষয়ে সজাগ ও সতর্ক দৃষ্টি রাখতে হবে বলে মন্তব্য করেন মুখ্য নির্বাচন কমিশনার।
সম্মেলনে ভাষণদানকালে যুক্তরাষ্ট্রের চার্জ দ্য আফেয়ার্স মিসেস এলিজাবেথ জোন্স বলেন যে, ভারতের সঙ্গে সম্পর্ক প্রসারের মধ্য দিয়ে বিশ্বের বহু চ্যালেঞ্জের মোকাবিলা করা সম্ভব। বিশ্বে শান্তি, নিরাপত্তা ও সমৃদ্ধির এক বাতাবরণ গড়ে তুলতে এই ধরনের সহযোগিতা যে বিশেষভাবে প্রয়োজন, তার সপক্ষেও মত প্রকাশ করেন তিনি। বিশ্বে বিভিন্ন গণতান্ত্রিক প্রতিষ্ঠান গড়ে তুলতে ভারত ও মার্কিন যুক্তরাষ্ট্রের যে গুরুত্বপূর্ণ অবদান রয়েছে, একথাও প্রসঙ্গত স্মরণ করেন তিনি। মিসেস জোন্স বলেন, প্রাসঙ্গিক চ্যালেঞ্জের মোকাবিলার মাধ্যমে ভারতের নির্বাচন কমিশন গণতান্ত্রিক নীতি অনুসরণের ক্ষেত্রে এক বিশেষ সাফল্য অর্জন করেছে। ভারতীয় নির্বাচন কমিশন যেভাবে সমস্ত নির্বাচন প্রক্রিয়া পরিচালনা করে থাকে, তাকে এক দৃষ্টান্ত বিশেষ বলেও উল্লেখ করেন তিনি। ভারতের নির্বাচন পরিচালনা বিশ্বের গণতান্ত্রিক কাঠামোর এক বিশেষ মান নির্দিষ্ট করে দিয়েছে বলে উল্লেখ করেন তিনি।
ভারতীয় নির্বাচন কমিশনের ‘ভয়েস ইন্টারন্যাশনাল’ ম্যাগাজিনটির সাম্প্রতিকতম সংস্করণটিও এদিন আনুষ্ঠানিকভাবে প্রকাশ করা হয়।
PG/SKD/SB
(Visitor Counter : 71
তথ্যওসম্প্রচারমন্ত্রক
আন্তর্জাতিক নারী দিবস : ছয় দশকেরও বেশি সময় ধরে এফটিআইআই-এর মহিলা প্রাক্তনীদের সাফল্যের উদযাপন
মুম্বাই, ৮ মার্চ, ২০২২
দেশে চলচ্চিত্র-শিক্ষার অগ্রণী প্রতিষ্ঠান হিসেবে ফিল্ম অ্যান্ড টেলিভিশন ইন্সটিটিউট অফ ইন্ডিয়া - এফটিটিআই গত শতাব্দীর ছয়ের দশকের গোড়ায় স্থাপিত হয়। এই প্রতিষ্ঠানটি দেশকে বৈচিত্র সম্পন্ন কিছু গল্প কথক দিয়ে এক অনবদ্য নজির গড়েছে। এই গল্প কথকদের মধ্যে মহিলা প্রাক্তনীরাও রয়েছেন, যাঁরা চলচ্চিত্র নির্মাণের ক্ষেত্রে সৃজনশীলতার দিক থেকে অগ্রণী ভূমিকা রেখেছেন। এই মহিলা প্রাক্তনীদের বৈচিত্রময় কর্মজীবন চলচ্চিত্র ও টেলিভিশন শিল্পের বিবর্তনের সঙ্গে জড়িয়ে রয়েছে। চলচ্চিত্র নির্দেশনা, চিত্রনাট্য, সিনেমাটোগ্রাফি, শব্দগ্রহণ, প্রযোজনা, অভিনয়ের মত ক্ষেত্রে এফটিআইআই-তে প্রশিক্ষিত মহিলা প্রাক্তনীদের চ্যালেঞ্জ ও সাফল্যের স্বীকৃতি তথা এদের কৃতিত্ব উদযাপনের জন্য তথ্য ও সম্প্রচার মন্ত্রকের প্রকাশনা বিভাগের সহযোগিতায় 'ব্যালেন্সিং দ্য উইসডম ট্রি - অ্যান্ড অ্যান্থলজি অফ এফটিআইআই উইমেন অ্যালুমিনি' শীর্ষক একটি সংকলন তৈরি করা হয়েছে।
আন্তর্জাতিক নারী দিবস উদযাপনের অঙ্গ হিসেবে আজ কলকাতা আন্তর্জাতিক পুস্তক মেলায় বিশিষ্ট চলচ্চিত্র নির্মাতা তথা এফটিআইআই-এর প্রাক্তনী শ্রীমতী অরুণারাজে পাতিল এই সংকলনটি প্রকাশ করেন। এই উপলক্ষে সংকলটির সম্পাদক গৌরী দুর্গা চক্রবর্তী এবং অন্য তিন প্রাক্তনী - রিনা মোহন, গিসি মাইকেল এবং ডরোথি ভার্মা উপস্থিত ছিলেন। এই সংকলন গ্রন্থটিতে তিনটি খন্ড রয়েছে। এগুলি হল - প্রাক্তনীদের মধ্যে কথোপকথন, ব্যক্তিগত চিন্তা-ভাবনা এবং সর্বোপরি ৫০৩ জন মহিলা প্রাক্তনীর শিল্প কর্মের বিবরণ। এই ৫০৩ জন মহিলা প্রাক্তনী ১৯৬৫ থেকে ২০১৬ পর্যন্ত এফটিআইআই থেকে স্নাতক ডিগ্রি অর্জন করেছেন। সংকলনটি থেকে পাঠকরা চলচ্চিত্র শিক্ষায় প্রশিক্ষণের ক্ষেত্রে যে প্রেরণা রয়েছে সে সম্পর্কে জানতে পারবেন। এই প্রতিষ্ঠান থেকে ১৯৬৬-তে প্রথম স্নাতক ডিগ্রিধারী মহিলা পার্বতী মেনন এবং ২০২১-এ কান চলচ্চিত্র উৎসবে পুরস্কার জয়ী নির্দেশক পায়েল কাপাডিয়া সম্পর্কিত বিভিন্ন ঘটনার বিবরণ রয়েছে। মহিলা চলচ্চিত্র নির্মাতাদের পক্ষ থেকে এরকম অভিজ্ঞতা সম্বলিত সংকলন আগে কখনও প্রকাশিত হয়নি।
সংকলন প্রকাশ অনুষ্ঠানে শ্রীমতী অরুণারাজে পাতিল এফটিআইআই-এর মহিলা প্রাক্তনীদের সাফল্যের খতিয়ান লিপিবদ্ধ করে রাখার প্রয়োজনীয়তার ওপর জোর দেন। তথ্য ও সম্প্রচার মন্ত্রকের পূর্বাঞ্চলীয় মহানির্দেশক শ্রী ভূপেন্দ্র কাইন্থোলা এই সংকলন গ্রন্থ প্রকাশে যৌথ প্রয়াস গ্রহণের জন্য এফটিআইআই এবং প্রকাশনা বিভাগকে অভিনন্দন জানান। এফটিআইআই-এর রেজিস্টার সৈয়দ রাবীহাসমি এবং সহকারী অধ্যাপক শ্রী বিক্রম ভার্মা উপস্থিত ছিলেন।
মনুষ্য বর্ণিত কাহিনীর লিপিবদ্ধকরণে আরও মনোযোগী হওয়া প্রয়োজন। লিঙ্গ সমতার ক্ষেত্রে বৃহত্তর অর্থে এধরণের কাহিনীর অত্যন্ত তাৎপর্য রয়েছে। সেদিক থেকে মনুষ্য বর্ণিত কাহিনী লিপিবদ্ধকরণ এবং গবেষণার সঙ্গে যুক্ত সংশ্লিষ্ট সব পক্ষের এই সংকলন গ্রন্থটির বিষয়বস্তু সম্পর্কে আরও মনোযোগী হওয়ার প্রয়োজনীয়তা রয়েছে। এই সংকলনটিতে লিঙ্গ সমতার ঊর্ধ্বে উঠে ভারসাম্য বজায় রাখার ওপর আলোকপাত করা হয়েছে। দেশে গণমাধ্যম ও বিনোদন ক্ষেত্রের ক্রমবিকাশের সঙ্গে সঙ্গে এটা উপলব্ধি করা প্রয়োজন যাতে আরও বেশি সংখ্যক গল্পবলিয়ে উঠে আসেন এবং বিভিন্ন ধরণের বিষয়বস্তু প্রণয়নে তাদের আরও বেশি প্রশিক্ষিত করে তোলা যায়। চলচ্চিত্র শিক্ষার প্রতিষ্ঠান হিসেবে এফটিআইআই এধরণের কাজে যুক্ত রয়েছে এবং যাবতীয় সাহায্য দিয়ে আসছে। আজ প্রকাশিত এই সংকলনটি অতীতে চলচ্চিত্র জগতের সঙ্গে যুক্ত ব্যক্তিত্বদের চ্যালেঞ্জ, দায়িত্ব এবং সাফল্য সম্পর্কে আরও সচেতন হয়ে উঠতে ভবিষ্যতে উচ্চাকাঙ্খী তরুণীদের সঠিক দিশা দেখাবে।
CG/BD/AS/
(Visitor Counter : 123
অর্থমন্ত্রক
জাতীয় কৃষি ও গ্রামোন্নয়ন ব্যাঙ্ক, নাবার্ড পশ্চিমবঙ্গে ৩০০টি কৃষিজ উৎপাদন সংস্থাকে সাহায্য দিচ্ছে, ক্ষুদ্র সেচ প্রকল্পের আওতায় পশ্চিমবঙ্গ সরকারকে ২৭৬ কোটি টাকা মঞ্জুর করা হয়েছে
কলকাতা, ১৪ জুলাই, ২০২০
জাতীয় কৃষি ও গ্রামোন্নয়ন ব্যাঙ্ক -এর পশ্চিমবঙ্গ শাখা বিগত তিন বছরে ব্যবসার ক্ষেত্রে চারগুণ বৃদ্ধি পেয়েছে । ২০১৭-১৮ অর্থবর্ষে নাবার্ডের পশ্চিমবঙ্গ শাখা ৩,৩৮৩ কোটি টাকার ব্যবসা করেছিল। ২০১৯-২০ অর্থবর্ষে ব্যবসার পরিমাণ দাঁড়িয়েছে ১২,৯৯৪ কোটি টাকা।নাবার্ড প্রতি বছর পশ্চিমবঙ্গের গ্রামীণ পরিকাঠামো উন্নয়ন তহবিলের আওতায় গ্রামোন্নয়নে ১,২০০ কোটি টাকা বরাদ্দ করে থাকে। চলতি অর্থবর্ষে নাবার্ড এই তহবিলে ১৪৩ কোটি টাকা বরাদ্দ করেছে। নাবার্ডের আজ ৩৯তম প্রতিষ্ঠা দিবসে একথা জানিয়েছেন নাবার্ডের মুখ্য কার্যনির্বাহী আধিকারিক শ্রী সুব্রত মণ্ডল।
শ্রী মণ্ডল আরও জানিয়েছেন যে, ঘুর্ণিঝড় আম্ফান বিধ্বস্ত এলাকায় গ্রামীণ পরিকাঠামো উন্নয়নের জন্য পশ্চিমবঙ্গ সরকার নাবার্ডের কাছে ১,০২৮ কোটি টাকার প্রস্তাব দিয়েছিল। সেই প্রস্তাব মঞ্জুর করা হয়েছে বলেও তিনি জানান।
শ্রী সুব্রত মণ্ডল আরও জানান, কোভিড-১৯ মহামারীর পরিপ্রেক্ষিতে গ্রামীণ আর্থিক প্রতিষ্ঠানে নগদের যোগানে বিভিন্ন সমস্যা রয়েছে। এক্ষেত্রে নাবার্ডের পশ্চিমবঙ্গ শাখা গ্রামীণ সেইসব আর্থিক প্রতিষ্ঠানগুলিকে নগদের যোগান দিতে ১,০৭০ কোটি টাকার বিশেষ সাহায্য প্রদান করছে। মূলত, খরিফ ফসলের মরশুমে কৃষক এবং স্বনির্ভর গোষ্ঠীদের ঋণ প্রদানের সাহায্যার্থেই এই অর্থ প্রদান করা হচ্ছে। এর পাশাপাশি, সমবায় ব্যাঙ্ক,আঞ্চলিক গ্রামীণ ব্যাঙ্ক ও ক্ষুদ্র আর্থিক প্রতিষ্ঠানগুলিকে বিশেষ আর্থিক সাহায্যের জন্য ৩০,০০০ কোটি টাকার বিশেষ সাহায্য দিচ্ছে। এতে ৩ কোটি কৃষক উপকৃত হবেন। এর পাশাপাশি, নাবার্ডের সঙ্গে সংযুক্ত অন্যান্য ব্যাঙ্ক এবং রাজ্য সরকার ২০ লক্ষ ঋণ গ্রহণকারী কৃষককে সাহায্যের জন্য কিষাণ ক্রেডিট কার্ডের আওতায় নিয়ে আসার উদ্যোগ নিয়েছে।এ ক্ষেত্রে কিষাণ ক্রেডিট কার্ডের আওতায় ২ কোটি ৫০ লক্ষ কৃষককে সাহায্যের জন্য ২ লক্ষ কোটি টাকার ঋণ মঞ্জুর করা হয়েছে।
শ্রী মণ্ডল আরও বলেন, কৃষিজ উৎপাদন সংস্থাগুলির উন্নয়নে বিশেষ উদ্যোগ গ্রহণ করেছে নাবার্ড। কৃষকরা যাতে মাঠ থেকে ফসল তুলে বাজারে সরাসরি বিক্রি করতে পারেন এবং এতে তাঁরা যাতে লাভবান হন তার জন্যই এই উদ্যোগ নেওয়া হয়েছে। দেশের এ ধরনের ৭,০০০ কৃষিজ উৎপাদন সংস্থার মধ্যে পশ্চিমবঙ্গের ৩০০টি সংস্থাকে নাবার্ড সাহায্য দিচ্ছে। পরিযায়ী শ্রমিকদের যাতে যথাযথ প্রশিক্ষণ দিয়ে এই কৃষিজ উৎপাদন সংস্থাগুলির সঙ্গে যুক্ত করা যেতে পারে বলেও তিনি মত ব্যক্ত করেন। রাজ্যের সেচ প্রকল্পের প্রসঙ্গ উল্লেখ করে শ্রী মণ্ডল জানান, এই ক্ষুদ্র সেচ প্রকল্পের আওতায় ২৭৬ কোটি টাকা মঞ্জুর করেছে নাবার্ড। মূলত খরা প্রবণ এলাকায় বৃষ্টির জল সংরক্ষণের উদ্দেশ্য এই অর্থ ব্যয় করা হবে।
(CG/SS/DM
প্রধানমন্ত্রীরদপ্তর
মহারাষ্ট্র দিবস উপলক্ষে প্রধানমন্ত্রীর শুভেচ্ছা
নয়াদিল্লি, ১ মে, ২০২৩
প্রধানমন্ত্রী শ্রী নরেন্দ্র মোদী মহারাষ্ট্র দিবস উপলক্ষে শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেছেন:
“মহারাষ্ট্র দিবস উপলক্ষে আন্তরিক শুভেচ্ছা। মহান সংস্কৃতি এবং বিভিন্ন ক্ষেত্রে জাতীয় অগ্রগতির সমৃদ্ধি দানে কঠোর পরিশ্রমী মানুষে আশীর্বাদ ধন্য এই রাজ্য। আগামী দিনগুলিতে মহারাষ্ট্রের নিরন্তর অগ্রগতির আমি প্রার্থনা জানাই।”
PG/AB/NS
(